pythainlp/thaigov-v2-corpus-22032023 huggingface dataset:
วันอังคารที่ 21 มีนาคม 2566
ดีอีเอส ประชุมผู้นำเจ้าหน้าที่อาวุโสอาเซียนด้านดิจิทัลและผู้นำสภาหน่วยงานกำกับดูแลกิจการโทรคมนาคมแห่งอาเซียน ณ อินโดนีเซีย
ดีอีเอส ประชุมผู้นำเจ้าหน้าที่อาวุโสอาเซียนด้านดิจิทัลและผู้นำสภาหน่วยงานกำกับดูแลกิจการโทรคมนาคมแห่งอาเซียน ณ อินโดนีเซีย
วันนี้ (21 มี.ค. 66) ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ทำหน้าที่หัวหน้าคณะผู้แทนไทย ในการประชุมผู้นำเจ้าหน้าที่อาวุโสอาเซียนด้านดิจิทัลและผู้นำสภาหน่วยงานกำกับดูแลกิจการโทรคมนาคมแห่งอาเซียน อย่างไม่เป็นทางการ ครั้งที่ 1 (The 1st ASEAN Digital Senior Officials Meeting - ASEAN Telecommunications Regulators’ Council Leaders’ Retreat of 2023) ประจำปี 2556 เพื่อร่วมหารือและขับเคลื่อนการดำเนินงานความร่วมมือด้านดิจิทัล ภายใต้แผนแม่บทอาเซียนด้านดิจิทัล ค.ศ. 2025 และความร่วมมือด้านดิจิทัลที่สำคัญในด้านต่าง ๆ รวมถึงแผนงานความร่วมมือในอนาคต ระหว่างประเทศสมาชิกอาเซียนกับคู่เจรจา ระหว่างวันที่ 20 - 21 มีนาคม 2566 ณ สำนักงานเลขาธิการอาเซียน
กรุงจาการ์ตา สาธารณรัฐอินโดนีเซีย
ในโอกาสนี้ รองปลัดกระทรวงฯ ได้ร่วมผลักดันข้อเสนอของไทย 3 โครงการ ในปี 2567 ได้แก่ โครงการการเป็นเจ้าภาพจัดงาน ASEAN Digital Award 2024 โครงการ Coding with KidBright in ASEAN: 1st Pilot Project in Laos and Myanmar ซึ่งมุ่งเน้นการพัฒนาทักษะด้านดิจิทัลและทักษะที่จำเป็นในศตวรรษที่ 21 สำหรับเยาวชนในภูมิภาคอาเซียน ผ่านการจัดทำหลักสูตรอบรมออนไลน์ สำหรับการเขียนโปรแกรมด้วย KidBright simulator โดยเริ่มจากการสอนบุคลากรครูและเยาวชนในสาธารณรัฐประชาธิปไตยประชาชนลาวและเมียนมา และโครงการการจัดตั้งคณะทำงานอาเซียนด้านการป้องกันปัญหาการหลอกลวงผ่านสื่อออนไลน์ (ASEAN Working Group on Anti - Online Scam: WG - AS) โดยมีวัตถุประสงค์เพื่อส่งเสริมการประสานงาน และเสริมสร้างความเข้มแข็งของเครือข่ายความร่วมมือระหว่างหน่วยงานที่เกี่ยวข้องของประเทศสมาชิกอาเซียนด้านการป้องกัน และการรับมือกับปัญหาการหลอกลวงผ่านสื่อออนไลน์ ผ่านการสร้างความตระหนักรู้ในการใช้เทคโนโลยีดิจิทัล รวมถึงการใช้สื่อโซเชียลมีเดียต่าง ๆ รวมถึงการแลกเปลี่ยนข้อมูลเกี่ยวกับนโยบาย กฎระเบียบ มาตรการ และแนวทางการดำเนินงานในการจัดการกับปัญหาการหลอกลวงผ่านสื่อออนไลน์ แบบบูรณาการร่วมกัน เพื่อให้ทันต่อสถานการณ์ได้อย่างมีประสิทธิภาพ และป้องกันประชาชนจากปัญหาดังกล่าวได้อย่างเป็นรูปธรรม
ทั้งนี้ ที่ประชุมฯ ได้สนับสนุนข้อเสนอโครงการของไทยดังกล่าว โดยเฉพาะการจัดตั้ง ASEAN Working Group on Anti - Online Scam: WG – AS ซึ่งจะเป็นกลไกสำคัญในระดับภูมิภาคในการส่งเสริมความเชื่อมั่นในการปรับเปลี่ยนไปสู่เศรษฐกิจดิจิทัลและการพัฒนาที่ยั่งยืนของภูมิอาเซียนต่อไป
___________________
วันอังคารที่ 21 มีนาคม 2566
21/03/2566
พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พระราชทานแจกันดอกไม้ แก่พลเอก ประยุทธ์ จันทร์โอชา นายกรัฐมนตรี เนื่องในวันคล้ายวันเกิดอายุครบ 69 ปี
พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พระราชทานแจกันดอกไม้ แก่พลเอก ประยุทธ์ จันทร์โอชา นายกรัฐมนตรี เนื่องในวันคล้ายวันเกิดอายุครบ 69 ปี
วันที่ 21 มีนาคม 2566 พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พระราชทานแจกันดอกไม้ แก่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เนื่องในโอกาสวันคล้ายวันเกิดอายุครบ 69 ปี ณ ห้องสีงาช้าง ตึกไทยคู่ฟ้า ทำเนียบรัฐบาล
วันอังคารที่ 21 มีนาคม 2566
กรมเจ้าท่า เร่งขุดลอกเพื่อดูแลประชาชนตามนโยบายคมนาคม
...
กรมเจ้าท่า เร่งขุดลอก เพื่อดูแลประชาชนตามนโยบายคมนาคม
ตามนโยบายรัฐบาล และกระทรวงคมนาคม ได้มอบหมายให้กรมเจ้าท่า ดำเนินการขุดลอก พัฒนาและบำรุงรักษาร่องน้ำทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ำ การอุปโภคบริโภค และเพิ่มพื้นที่รับน้ำเพื่อใช้ ในภาคการประมงดังนี้
สำนักพัฒนาและบำรุงรักษาทางน้ำที่ 5 หน่วยปฏิบัติงานขุดลอกร่องน้ำท่าเทียบเรือแหลมงอบ อำเภอแหลมงอบ จังหวัดตราด ปฎิบัติงานขุดลอก นายสาธิต กุลเกียรติศักดิ์ นายช่างขุดลอกชำนาญงานปฏิบัติหน้าที่หัวหน้าหน่วยฯ โดยเรือเจ้าท่า ข.23 และเรือเจ้าท่า 223 ความยาวร่องน้ำ 1,000 เมตร ความกว้างก้นร่องน้ำ 40.00 - 60.00 เมตร ความลึก 2.50 เมตร จากระดับน้ำทะเลลงต่ำสุดปริมาณวัสดุขุดลอก 56,939.50 ลูกบาศก์เมตร ตั้งแต่ กม. - 0+850 ถึง กม. 0+150 และกม. -0+100 ถึง กม. 0+150 ปัจจุบันขุดลอกได้ระยะทางสะสม 370 เมตร คิดเป็นร้อยละ 58.10 ภายหลังการขุดลอก จะช่วยเพิ่มประสิทธิภาพในการระบายน้ำ ร่องน้ำเดินเรือ เรือประมง เรือท่องเที่ยว เรือขนส่ง อื่นๆประมาณ 100 ลำ สามารถนำเรือเข้า - ออก จอดเทียบท่าและเป็นแอ่งกลับลำได้อย่างสะดวก ปลอดภัย ส่งเสริมเศรษฐกิจด้านการประมง
หน่วยปฏิบัติงานขุดลอกร่องน้ำคลองบางอินและร่องน้ำคลองเจ๊กลัก อำเภอคลองใหญ่ จังหวัดตราด ใช้เครื่องจักรรถขุด จบ.2 และชุดเรือขุดลอกร่องน้ำพื้นที่ป่าชายเลนระยะทาง 1,450 เมตร ตั้งแต่กม.- 0+100 ถึง กม. 0+150 และ กม.-1+000 ถึงกม.0+200 ความกว้างก้นร่องน้ำ 10 - 30 เมตร และ 10 - 30 เมตร ความลึก 1.00 - 2.00 เมตร และ 1.00 - 1.70 เมตร จากระดับน้ำทะเลลงต่ำสุด ปัจจุบันสามารถขุดลอกได้ 65,735.25 ลูกบาศก์เมตร ปัจจุบันดำเนินการ ขุดลอกขุดลอกเสร็จเรียงร้อยแล้ว จะช่วยแก้ไขความตื้นเขินของร่องน้ำจากตะกอนดินทรายและเศษวัสดุที่สะสมกีดขวางแนวร่องน้ำ เพื่อความสะดวกและปลอดภัยในการเดินเรือ ส่งเสริมอาชีพประมงชายฝั่งประมาณ 60 ลำ ประชาชน 350 ครัวเรือน ได้รับประโยชน์จากการขุดลอกในครั้งนี้
วันอังคารที่ 21 มีนาคม 2566
ยินดี ! จ.ภูเก็ต และ ภาคอีสาน ของไทย ติด TOP 50 สถานที่ยอดเยี่ยมของโลก สนามบินยอดเยี่ยม สุวรรณภูมิ ดีขึ้น 9 อันดับ
.....
นิตยสาร Time ของสหรัฐอเมริกา จัดอันดับ สถานที่ยอดเยี่ยมของโลก World’s Greatest Places ประจำปี 2566 ให้ จ.ภูเก็ต และภาคอีสานของไทย ติด 50 อันดับแรก เนื่องจาก จ.ภูเก็ต มีธรรมชาติงดงาม ผสมผสานงานเทศกาลวัฒนธรรมอย่างลงตัว มีที่พักทุกระดับหลากหลายราคา ส่วนภาคอีสาน มีอาหารที่เป็นเอกลักษณ์อุดมไปด้วยสมุนไพร สถานที่ท่องเที่ยวทางธรรมชาติและสถาปัตยกรรมสวยงาม
.
นอกจากนี้ สถาบันวิจัยอิสระด้านธุรกิจการบิน สกายแทร็กซ์ ยังจัดอันดับ World Airport Award 2023 ให้ สนามบินสุวรรณภูมิ ของไทย เป็นสนามบินยอดเยี่ยมอันดับที่ 68 ของโลก ดีขึ้นจากปีก่อน 9 อันดับ โดยพิจารณาจากคะแนนที่ลูกค้ามอบให้
.
อ่านเพิ่มเติม คลิก >>https://www.thaigov.go.th/news/contents/details/66346
.
#ไทยคู่ฟ้า#สื่อสารรัฐบาลไทย
-------------------
วันอังคารที่ 21 มีนาคม 2566
21/03/2566
​ครม. รับทราบพระราชกฤษฎีกายุบสภาผู้แทนราษฎร พ.ศ. 2566
​ครม. รับทราบพระราชกฤษฎีกายุบสภาผู้แทนราษฎร พ.ศ. 2566
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี วันนี้ ( 21 มีนาคม 2566) รับทราบพระราชกฤษฎีกายุบสภาผู้แทนราษฎร พ.ศ. 2566 โดย พลเอก ประยุทธ์ จันทร์โอชา นายกรัฐมนตรี ได้อนุมัติแทนคณะรัฐมนตรี ในการตราร่างพระราชกฤษฎีกายุบสภาผู้แทนราษฎร พ.ศ. 2566 ซึ่งได้ประกาศใช้บังคับในราชกิจจานุเบกษาแล้ว เมื่อบ่ายวานนี้ (20 มีนาคม 2566)
พระราชกฤษฎีกา ประกอบด้วย 5 มาตรา มีสาระสำคัญ ให้ยุบสภาผู้แทนราษฎรเพื่อให้มีการเลือกตั้งสมาชิกสภาผู้แทนราษฎรใหม่ เป็นการเลือกตั้งทั่วไป และ ให้มีการเลือกตั้งสมาชิกสภาผู้แทนราษฎรเป็นการทั่วไป ในวันที่คณะกรรมการการเลือกตั้งประกาศกำหนดซึ่งต้องไม่น้อยกว่า 45 วัน แต่ไม่เกิน 60 วัน นับตั้งแต่วันที่พระราชกฤษฎีกานี้ ใช้บังคับ
วันอังคารที่ 21 มีนาคม 2566
กระทรวงแรงงาน ร่วมกองทัพไทยฝึกทักษะอาชีพทหารกล้าป้อนตลาดแแรงงาน
กรมพัฒนาฝีมือแรงงาน กระทรวงแรงงาน จับมือกองทัพพัฒนาทักษะทหารกล้าเป็นแรงงานฝีมือ ฝึกอาชีพยอดนิยมป้อนตลาดแรงงานและอาชีพอิสระ เป้าหมายหนึ่งพันนาย
วันอังคารที่ 21 มีนาคม 2566
21/03/2566
​โฆษกรัฐบาลเผยความคืบหน้าโครงการบัตรสวัสดิการแห่งรัฐ ปี 2565 ประชาชนลงทะเบียนยืนยันตัวตนสำเร็จแล้วกว่า 11 ล้านราย
สามารถเริ่มใช้สิทธิได้ตั้งแต่วันที่ 1 เมษายน 2566 เร่งอำนวยความสะดวกให้ยืนยันตัวตนสำเร็จทุกคน
วันนี้ (21 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยกว่า 11 ล้านคน ยืนยันตัวตน โครงการลงทะเบียน เพื่อสวัสดิการแห่งรัฐ ปี 2565 สำเร็จแล้ว จากจำนวนผู้ผ่านคุณสมบัติทั้งหมด กว่า 14 ล้านคน โดยโครงการลงทะเบียน เพื่อสวัสดิการแห่งรัฐ เป็นไปตามนโยบายของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ต้องการเพิ่มประสิทธิภาพในการจัดสรรสวัสดิการสังคมของภาครัฐให้แก่กลุ่มเปราะบาง ซึ่งได้เริ่มดำเนินการมาตั้งแต่ปี 2559 จนถึงปัจจุบัน
โฆษกประจำสำนักนายกรัฐมนตรี กล่าวถึงความคืบหน้าการยืนยันตัวตนของผู้ที่ผ่านเกณฑ์การพิจารณาคุณสมบัติ (ผู้ผ่านเกณฑ์) ตามโครงการลงทะเบียนเพื่อสวัสดิการแห่งรัฐ (โครงการฯ) ปี 2565 ณ วันที่ 20 มีนาคม 2566 ว่ามีผู้ผ่านเกณฑ์ที่ยืนยันตัวตนสำเร็จ จำนวนทั้งสิ้น 11,121736 ราย จากจำนวนผู้ผ่านคุณสมบัติทั้งหมด 14,596,820 ราย โดยยังมีผู้ที่ยังไม่ได้ยืนยันตัวตน 3,396,782 ราย และยืนยันตัวตนไม่สำเร็จ 78,302 ราย
โฆษกประจำสำนักนายกรัฐมนตรียังกล่าวเพิ่มเติมว่า บัตรสวัสดิการแห่งรัฐรอบใหม่ สามารถเริ่มใช้สิทธิได้ตั้งแต่วันที่ 1 เมษายน 2566 โดยผู้ที่ยืนยันตัวตนสำเร็จภายในวันที่ 26 มีนาคม 2566 จะได้เริ่มใช้สิทธิบัตรสวัสดิการแห่งรัฐในวันที่ 1 เมษายน 2566 นี้ พร้อมย้ำเตือนประชาชนให้ระมัดระวังมิจฉาชีพหลอกลวงให้หลงเชื่อว่าเป็นผู้ได้รับสิทธิตามโครงการฯ และให้ทำธุรกรรมตามคำแนะนำของมิจฉาชีพ ทั้งนี้ ประชาชนสามารถติดตามข้อมูลข่าวสารและรายละเอียดโครงการฯ เพิ่มเติมได้ที่เว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th
“รัฐบาลได้ดำเนินโครงการลงทะเบียนสวัสดิการแห่งรัฐ (โครงการฯ) มาตั้งแต่ปี 2559 เพื่อดูแลประชาชนกลุ่มเปราะบาง ทั้งนี้ เกิดจากความร่วมมือ และการบูรณาการข้อมูลจากหลายหน่วยงาน เป็นอีกหนึ่งแนวทางเพื่อพัฒนาฐานข้อมูลสำหรับการจัดสรรสวัสดิการต่าง ๆ ของหน่วยงานภาครัฐให้กับผู้มีรายได้น้อยที่สมควรจะได้รับประโยชน์จากรัฐอย่างแท้จริง” นายอนุชาฯ กล่าว
วันอังคารที่ 21 มีนาคม 2566
21/03/2566
The National Elderly Council supported 5,500 elderly occupational loans with total 165 million baht
The National Elderly Council supported 5,500 elderly occupational loans with total 165 million baht
March 20, 2023, Deputy Government Spokesperson Ratchada Thanadirek disclosed that Deputy Prime Minister and Minister of Commerce Jurin Laksanawisit chaired a meeting of National Commission of the Elderly to follow up on the implementations related to elderly affairs.
The meeting approved organization of the 2023 National Assembly of the Elderly for the Aging Society, to be held on April 4, 2023 at TK Hotel, Bangkok. Approval was also made on the budget of 165 million Baht under Elderly Fund Loan for Occupational Capital to 5,500 elderly people, and the budget of 20 million Baht for the implementation of 200 elderly promotion projects/activities.
The meeting also approved to bestow the title of “2023 National Elderly” to Mr. Prayong Ronarong, 79, local philosopher in agriculture from Nakhon Si Thammarat province.
วันอังคารที่ 21 มีนาคม 2566
กรมทางหลวงเปิดงานวิจัย “การศึกษาเพื่อป้องกันและลดผลกระทบจากอุบัติเหตุบนทางหลวง ที่เกี่ยวเนื่องจากการขับขี่หลับใน” นำร่องแล้ว 3 จังหวัด
.....
กรมทางหลวง (ทล.) กระทรวงคมนาคม เปิดเผยข้อมูลรายงานการวิเคราะห์สถานการณ์อุบัติเหตุทางถนนของกระทรวงคมนาคม พ.ศ. 2562 ระบุว่าการหลับในเป็นสาเหตุของการเกิดอุบัติเหตุทางถนนเป็นลำดับที่ 3 รองลงมาจากขับรถเร็วเกินกำหนด และคนหรือรถตัดหน้ากระชั้นชิด ทล. ตระหนักถึงปัญหาดังกล่าว จึงได้ดำเนินการศึกษาเพื่อป้องกันและลดผลกระทบจากอุบัติเหตุบนทางหลวงที่เกี่ยวเนื่องจากการขับขี่หลับใน ซึ่งผลการดำเนินการจะสรุปเป็นแนวทางและมาตรการอำนวยความปลอดภัยที่มีประสิทธิภาพแก่ผู้ใช้ทางต่อไป
นายสราวุธ ทรงศิวิไล อธิบดีกรมทางหลวง เปิดเผยว่า ทล. โดยสำนักวิจัยและพัฒนางานทาง ได้ดำเนินการศึกษามาตรการในการป้องกันการเกิดอุบัติเหตุเนื่องจากการขับขี่หลับใน โดยประยุกต์ใช้เครื่องมือตรวจวัดระดับความอ่อนล้าหรือความง่วง ประกอบด้วย เครื่องสแกนคลื่นสมอง (Emotive) นาฬิกาวัดอัตราการเต้นของหัวใจ (Smartwatch) กล้องบันทึกภาพเคลื่อนไหว และการใช้แบบสอบถามประเมินความง่วง การศึกษาแบ่งการทดลองเป็น 2 ส่วน ได้แก่ การทดลองในห้องปฏิบัติการซึ่งเป็นการทดลองด้วยเครื่องขับขี่เสมือนจริง (Driving Simulator) เพื่อจำลองมาตรการต่าง ๆ โดยจำลองเป็นสถานการณ์ที่เกิดจากการผสมผสาน (Combination) ระหว่างรูปแบบของป้ายและการติดตั้งแถบสั่นแนวขวาง (Rumble Strips) และการทดลองมาตรการจริงบนพื้นที่นำร่อง พบว่ามาตรการที่มีประสิทธิภาพในการป้องกันการหลับใน คือ การติดตั้งระบบป้ายแนะนำผู้ขับขี่อ่อนล้าและป้ายพิเศษที่สร้างความตื่นตัวรูปแบบคำถาม - คำตอบ ร่วมกับการติดตั้ง Rumble Strips อย่างไรก็ตามประสิทธิภาพของมาตรการต้องพิจารณาร่วมกับสภาพแวดล้อมของสายทางนั้น ๆ ด้วย เช่น การติดตั้งป้ายบริเวณข้างทางของเอกชน การจอดรถบริเวณไหล่ทาง การปรับปรุงภูมิทัศน์ข้างทางและจุดพักรถ ปัจจุบันได้เริ่มดำเนินการติดตั้งป้ายเขตแก้ง่วง ในพื้นที่นำร่อง จำนวน 3 สายทาง ได้แก่
1. ทล.340 สายสาลี - สุพรรณบุรี จังหวัดสุพรรณบุรี กม. ที่ 50+000 - 70+000 ขาออก
2. ทล.1 สายประตูน้ำพระอินทร์ - หนองแค จังหวัดสระบุรี กม. ที่ 76+000 - 56+000 ขาเข้า
3. ทล.344 สายหนองรี - คลองเขต จังหวัดชลบุรี กม. ที่ 20+350 - 40+350 ขาออก
จากผลการทดสอบในพื้นที่นำร่องร่วมกับการสอบถามผู้ใช้ทางชี้ให้เห็นอย่างชัดเจนว่า การนำระบบป้ายพิเศษเพื่อสร้างความตื่นตัว (ป้ายคำถาม - คำตอบ) สามารถกระตุ้นให้ผู้ขับขี่มีความตื่นตัว เนื่องจากเป็นการกระตุ้นให้ผู้ขับขี่ได้ใช้ความคิด ลดความง่วงลงได้ รวมถึงการใช้มาตรฐานป้ายต่าง ๆ ร่วมกับ Rumble Strips จะสามารถเพิ่มประสิทธิภาพทั้งความตื่นตัวและช่วยให้สังเกตเห็นป้ายได้ง่ายมากขึ้น โดยหากจะนำระบบป้ายพิเศษเพื่อสร้างความตื่นตัวไปใช้งานในพื้นที่จริงควรเพิ่มคำถามให้หลากหลายขึ้น อาจจะมีการเปลี่ยนคำถามทุก ๆ 1 - 3 เดือน เพื่อลดความจำเจและเพิ่มความแปลกใหม่ให้แก่ผู้ใช้รถใช้ถนน หากจะนำมาตรการดังกล่าวไปประยุกต์ใช้ในพื้นที่จริง เพื่อลดอุบัติเหตุจากการขับขี่หลับใน อย่างไรก็ตามประสิทธิภาพของมาตรการต้องพิจารณาร่วมกับสภาพแวดล้อมของสายทางนั้น ๆ ด้วย ทั้งนี้ ประโยชน์จากการศึกษาโครงการจะช่วยให้ทราบถึงปัจจัยและสาเหตุที่ก่อให้เกิดความเสี่ยงต่อการขับขี่หลับใน สามารถสรุปเป็นแนวทางในการเสนอแนะมาตรการในการป้องกันอุบัติเหตุบนทางหลวงต่อไป
ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
วันอังคารที่ 21 มีนาคม 2566
21/03/2566
รัฐบาลเดินหน้าความสัมพันธ์ไทย-UAE คาดสร้างมูลค่าการค้าระหว่างกันกว่า 3.1 หมื่นล้านบาท
รัฐบาลเดินหน้าความสัมพันธ์ไทย-UAE คาดสร้างมูลค่าการค้าระหว่างกันกว่า 3.1 หมื่นล้านบาท
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 มีนาคม 2566 ว่า ครม.รับทราบผลการเยือนสหรัฐอาหรับเอมิเรตส์ (United Arab Emirates : UAE) ของนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ระหว่างวันที่ 6 - 8 กุมภาพันธ์ 2566 ตามที่กระทรวงพาณิชย์เสนอ การเดินทางครั้งนี้ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ได้หารือกับรัฐมนตรีแห่งรัฐประจำกระทรวงเศรษฐกิจสหรัฐอาหรับเอมิเรตส์ ด้านการค้าต่างประเทศในประเด็นต่าง ๆ อาทิ
1.ไทยและสหรัฐอาหรับเอมิเรตส์ เห็นพ้องที่จะจัดทำความตกลงหุ้นส่วนทางเศรษฐกิจ (Comprehensive Economic Partnership Agreement: CEPA) ระหว่างกัน โดยไทยจะผลักดันให้การเจรจาแล้วเสร็จภายใน 6 เดือน ทั้งนี้ ปัจจุบัน สหรัฐอาหรับเอมิเรตส์มีความตกลงลงหุ้นส่วนทางเศรษฐกิจที่ได้ข้อสรุปแล้ว 3 ประเทศ ได้แก่ อินเดีย อิสราเอล อินโดนีเซีย และอยู่ระหว่างเจรจากับหลายประเทศ อาทิ ตุรกี กัมพูชา และเกาหลีใต้
2.ส่งเสริมการค้าการลงทุนระหว่างกัน อาทิ การจัดตั้งกลไกสภาธุรกิจไทย-สหรัฐอาหรับเอมิเรตส์ เพื่อสนับสนุนการค้า การลงทุน และการดำเนินธุรกิจ โดยสหรัฐอาหรับเอมิเรตส์สนใจที่จะลงทุนในไทยด้านอุตสาหกรรมโครงสร้างพื้นฐาน ดิจิทัล และความมั่นคงทางอาหาร
3.ไทยขอให้สหรัฐอาหรับเอมิเรตส์สนับสนุนจังหวัดภูเก็ตเป็นเจ้าภาพจัดงาน Specialised Expo 2028 หรืองานเอ็กซ์โปวาระพิเศษ ซึ่งเป็นงานมหกรรมระดับโลกภายใต้ลิขสิทธิ์ขององค์การนิทรรศการนานาชาติ เพื่อการส่งเสริมภาพลักษณ์ด้านต่าง ๆ ของประเทศเจ้าภาพ ทั้งนี้ องค์การนิทรรศการนานาชาติจะมีการเลือกประเทศเจ้าภาพจัดงานในเดือนมิถุนายน 2566
นอกจากนี้ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ยังได้เป็นสักขีพยานในการลงนามสัญญาซื้อขายสินค้าและบันทึกความเข้าใจระหว่างภาคเอกชนไทยและสหรัฐอาหรับเอมิเรตส์ ดังนี้ 1.การลงนามสัญญาซื้อขายสินค้าระหว่างบริษัทไทยและสหรัฐอาหรับเอมิเรตส์จ้านวน 5 คู่ ใน 4 กลุ่มสินค้าได้แก่ อาหาร สุขภัณฑ์และกระเบื้องเซรามิค ชิ้นส่วนยานยนต์ และผลิตภัณฑ์เมลามีน มูลค่ารวม 1,330 ล้านบาท 2.การลงนามจัดตั้งกลไกสภาธุรกิจไทย-สหรัฐอาหรับเอมิเรตส์ ซึ่งคาดว่าจะขับเคลื่อนให้เกิดมูลค่าการค้าระหว่างไทยและสหรัฐอาหรับเอมิเรตส์ 30,000 ล้านบาท และ 3.การลงนามบันทึกความเข้าใจระหว่าง DP World บริษัทด้านโลจิสติกส์ของสหรัฐอาหรับเอมิเรตส์ กับภาคเอกชนไทยเกี่ยวกับความร่วมมือด้านโลจิสติกส์ภายใต้โครงการ World Logistics Passport ซึ่งเอกชนจะได้รับสิทธิประโยชน์ เช่น ลดต้นทุนโลจิสติกส์ ประหยัดเวลาขนส่งสินค้าจากการลดขั้นตอนพิธีการศุลกากร และใช้ประโยชน์จากเครือข่ายการขนส่งระหว่างประเทศของ DP World ได้
นางสาวรัชดา กล่าวด้วยว่า การเดินทางเยือนสหรัฐอาหรับเอมิเรตส์ในครั้งนี้ จะก่อให้เกิดมูลค่าการค้าระหว่างไทยและสหรัฐอาหรับเอมิเรตส์ จำนวน 31,330 ล้านบาท ทั้งนี้ กระทรวงพาณิชย์กำลังดำเนินการศึกษาความเป็นไปได้ในการจัดทำความตกลงหุ้นส่วนทางเศรษฐกิจ (CEPA) ระหว่างไทยและสหรัฐอาหรับเอมิเรตส์ ซึ่ง ครม.มีมติเห็นชอบแล้วเมื่อวันที่ 28 กุมภาพันธ์ 2566 โดยให้ไทยเข้าร่วมเจรจาจัดทำความตกลงหุ้นส่วนทางเศรษฐกิจ (Comprehensive Economic Partnership Agreement: CEPA) กับสหรัฐอาหรับเอมิเรตส์ (UAE) คาดว่า จะศึกษาแล้วเสร็จภายในไตรมาสที่ 4 ของปี 2566 นี้
วันอังคารที่ 21 มีนาคม 2566
พม. จัดงานวันสังคมสงเคราะห์โลก ปี 2566 จุดประกายพัฒนาศักยภาพนักสังคมสงเคราะห์ ผ่านแนวคิด “เคารพความหลากหลายผ่านการกระทำทางสังคมร่วมกัน”
พม. จัดงานวันสังคมสงเคราะห์โลก ปี 2566 จุดประกายพัฒนาศักยภาพนักสังคมสงเคราะห์ ผ่านแนวคิด “เคารพความหลากหลายผ่านการกระทำทางสังคมร่วมกัน”
วันนี้ (21 มี.ค. 66) เวลา 09.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดการประชุมวิชาการสวัสดิการสังคมและสังคมสงเคราะห์ ครั้งที่ 14 ประจำปี 2023 ระดับภูมิภาคเอเชีย - แปซิฟิก ครั้งที่ 6 เนื่องในวันสังคมสงเคราะห์โลก (World Social Work Day) โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วย นางจตุพร โรจนพานิช อธิบดีกรมพัฒนาสังคมและสวัสดิการ คณะผู้บริหารกระทรวง พม. และผู้แทนหน่วยงานด้านสังคมสงเคราะห์ทั้งในและต่างประเทศ เข้าร่วมงาน ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ และผ่านระบบออนไลน์ Zoom Meeting
นายจุติ กล่าวว่า สมาพันธ์นักสังคมสงเคราะห์ระหว่างประเทศ (International Federation of Social Workers : IFSW) ได้กำหนดให้วันอังคารของสัปดาห์ที่ 3 ของเดือนมีนาคมทุกปี เป็นวันสังคมสงเคราะห์โลก (World Social Work Day) สำหรับ ปี 2566 ทาง IFSW ได้กำหนด Theme งาน คือ “เคารพความหลากหลายผ่านการกระทำทางสังคมร่วมกัน” (Respecting diversity through joint social action) เพื่อให้แต่ละประเทศได้นำไปเป็นประเด็นการถกแถลงในการพัฒนาแนวทางการดำเนินงานด้านสังคมสงเคราะห์และสวัสดิการสังคมให้มีความเหมาะสมตามบริบทของประเทศ ทั้งนี้ ประเทศไทยในฐานะผู้แทนการจัดงานวันสังคมสงเคราะห์โลก ระดับภูมิภาคเอเชีย - แปซิฟิก ซึ่งกระทรวง พม. โดยกรมพัฒนาสังคมและสวัสดิการ (พส.) เป็นเจ้าภาพจัดงานวันสังคมสงเคราะห์โลก ครั้งที่ 14 ประจำปี 2023 ภายใต้ความร่วมมือของภาคีเครือข่ายด้านสังคมสงเคราะห์ทั้งในและต่างประเทศ อาทิ สมาคมนักสังคมสงเคราะห์แห่งประเทศไทย สภาวิชาชีพสังคมสงเคราะห์ สมาคมสภาสังคมสงเคราะห์แห่งประเทศไทย ในพระบรมราชูปถัมภ์ สมาคมสภาการศึกษาสังคมสงเคราะห์ศาสตร์และสวัสดิการสังคมไทย มหาวิทยาลัยธรรมศาสตร์ สมาพันธ์นักสังคมสงเคราะห์ระหว่างประเทศ (IFSW) สมาคมสถาบันการศึกษาด้านสังคมสงเคราะห์ระหว่างประเทศ (IASSW) และสภาสังคมสงเคราะห์ ระหว่างประเทศ (ICSW) กองทุนเพื่อเด็กแห่งสหประชาชาติ (Unicef)
นายจุติ กล่าวเพิ่มเติมว่า วิชาชีพสังคมสงเคราะห์เป็นวิชาชีพที่ส่งเสริมให้เกิดการเปลี่ยนแปลงในสังคมและกระตุ้นการเสริมสร้างพลังให้กับสังคม โดยมีบทบาทสำคัญในการขับเคลื่อนงานด้านการพัฒนาสังคมและแก้ไขปัญหาให้กับประชาชนทุกกลุ่มเป้าหมาย ซึ่งนักสังคมสงเคราะห์ ถือเป็นกำลังสำคัญของกระทรวง พม. ที่มีบทบาทหลักในการป้องกัน แก้ไข พัฒนา และส่งเสริมความมั่นคงทางสังคม เพื่อตอบสนองความจำเป็นขั้นพื้นฐานของประชาชน ทั้งนี้ นักสังคมสงเคราะห์และผู้ปฏิบัติงานด้านสังคมสงเคราะห์ทุกคน เป็นฟันเฟืองสำคัญในการพัฒนาคุณภาพชีวิตประชาชนและขับเคลื่อนการพัฒนาสังคม กระทรวง พม. จึงมีความมุ่งมั่นในการส่งเสริมและพัฒนาศักยภาพของนักสังคมสงเคราะห์และผู้ปฏิบัติงานด้านสังคมสงเคราะห์ให้สามารถปฏิบัติงานได้อย่างมีประสิทธิภาพ และได้รับการปฏิบัติคุ้มครองอย่างเสมอภาคและเท่าเทียม นับเป็นความท้าทายที่นักสังคมสงเคราะห์ต้องรับมือในการทำงานในสภาวะปัจจุบัน ซึ่งสอดคล้องกับ Theme งานวันสังคมสงเคราะห์โลก ประจำปี 2566 คือ “เคารพความหลากหลายผ่านการกระทำทางสังคมร่วมกัน” (Respecting diversity through joint social action) วันสังคมสงเคราะห์โลก
#ช่วย24ชั่วโมง
#พม24ชม
#ข่าวพม
วันอังคารที่ 21 มีนาคม 2566
21/03/2566
มท.1 มอบเครื่องหมายเชิดชูเกียรติ “สดุดีป้องกันภัย” แก่ USAR Thailand ใน “ภารกิจการช่วยเหลือผู้ประสบภัยแผ่นดินไหวที่สาธารณรัฐตุรกี”
มท.1 มอบเครื่องหมายเชิดชูเกียรติ “สดุดีป้องกันภัย” แก่ USAR Thailand ใน “ภารกิจการช่วยเหลือผู้ประสบภัยแผ่นดินไหวที่สาธารณรัฐตุรกี”
เมื่อวันที่ 20 มี.ค. 66 เวลา 17.30 น. ที่ห้องประชุม 1 กรมป้องกันและบรรเทาสาธารณภัย (ปภ.) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย มอบเครื่องหมายเชิดชูเกียรติ “สดุดีป้องกันภัย” และเกียรติบัตรให้แก่ชุดค้นหาและกู้ภัยในเขตเมืองแห่งชาติ (ทีม USAR Thailand) จำนวน 42 ราย ที่ได้ปฏิบัติภารกิจ Thailand for Turkiye ร่วมสนับสนุนการค้นและและช่วยเหลือผู้ประสบภัยแผ่นดินไหว ณ สาธารณรัฐตุรกี เมื่อช่วงวันที่ 9 – 18 กุมภาพันธ์ 2566 ที่ผ่านมา ซึ่ง USAR Thailand เป็นการสนธิกำลังระหว่างกรมป้องกันและบรรเทาสาธารณภัย สำนักป้องกันและบรรเทาสาธารณภัย กรุงเทพมหานคร กรมการแพทย์ กระทรวงสาธารณสุข (โรงพยาบาลราชวิถี และโรงพยาบาลเลิดสิน) วิศวกรรมสถานแห่งประเทศไทยในพระบรมราชูปถัมภ์ มูลนิธิเพื่อสิ่งแวดล้อมและสังคม และบริษัทเอ็น พีซี เซฟตี้ แอนด์ เอ็นไวรอนเมนทอล เซอร์วิส จำกัด โดยภารกิจการค้นหาและช่วยเหลือผู้ประสบภัยแผ่นดินไหนในสาธารณรัฐตุรกีครั้งนี้ นับว่าเป็นภารกิจครั้งสำคัญที่ได้สร้างชื่อเสียงและเกียรติภูมิของประเทศในการปฏิบัติหน้าที่ด้านการป้องกันและบรรเทาสาธารณภัยที่เข้มแข็ง ด้วยความเสียสละ กล้าหาญ และมีประสิทธิภาพตามมาตรฐานสากล ทั้งนี้ มีนายบุญธรรม เลิศสุขีเกษม อธิบดีกรมป้องกันและบรรเทาสาธารณภัย คณะผู้บริหาร ปภ. และผู้แทนหน่วยงานที่เกี่ยวข้อง ร่วมพิธีฯ
สำหรับเครื่องหมายเชิดชูเกียรติ “สดุดีป้องกันภัย” เป็นไปตามระเบียบกรมป้องกันและบรรเทาสาธารณภัยว่าด้วยเครื่องหมายเชิดชูเกียรติสำหรับผู้ปฏิบัติหน้าที่หรือช่วยเหลือด้านการป้องกันและบรรเทาสาธารณภัย พ.ศ. 2565 ซึ่งกรมป้องกันและบรรเทาสาธารณภัยได้ให้ความสำคัญกับการส่งเสริมและสนับสนุนกระบวนการมีส่วนร่วมของทุกภาคส่วนในการขับเคลื่อนภารกิจด้านการป้องกันและบรรเทาสาธารณภัย และจะพิจารณามอบให้แก่บุคคลที่เป็นผู้ช่วยเหลือผู้ประสบสาธารณภัย ด้วยความเสี่ยงภัยหรือเสี่ยงอันตรายต่อชีวิตด้วยความเสียสละ กล้าหาญ เพื่อเป็นการสร้างขวัญกำลังใจและยกย่องเชิดชูเกียรติผู้ปฏิบัติหน้าที่หรือช่วยเหลือในการปฏิบัติหน้าที่ป้องกันและบรรเทาสาธารณภัยหรือคุณประโยชน์แก่การป้องกันและบรรเทาสาธารณภัย จนเกิดประโยชน์แก่ทางราชการและประชาชน โดยผู้มีสิทธิได้รับการยกย่องเชิดชูเกียรติตามระเบียบดังกล่าว ได้แก่ ผู้ที่ได้ปฏิบัติหน้าที่หรือช่วยเหลือการปฏิบัติหน้าที่ในการป้องกันและบรรเทาสาธารณภัย หรือเป็นผู้ทำคุณประโยชน์แก่การป้องกันและบรรเทาสาธารณภัยและกรมป้องกันและบรรเทาสาธารณภัย โดยจะได้รับเครื่องหมายเชิดชูเกียรติ “สดุดีป้องกันภัย” ซึ่งเป็นเครื่องหมายทำด้วยโลหะกรอบสีทอง รูปทรงคล้ายโล่ แสดงถึงสิ่งที่ใช้ป้องกันภัยและอันตราย พื้นที่ด้านในมีรูปมือขวา หมายถึง การให้การป้องกัน ช่วยเหลือและบรรเทาสาธารณภัย และในอุ้งมือมีรูปวงกลมสีแดง มีสัญลักษณ์ ดิน น้ำ ลม ไฟ หมายถึง สาธารณภัยที่มีแหล่งกำเนิดจากสภาพแวดล้อมตามธรรมชาติ อันได้แก่ ดิน น้ำ ลม ไฟ ซึ่งเกิดขึ้นบ่อยครั้งในประเทศไทย และมีช่อชัยพฤกษ์ อันหมายถึง ความสำเร็จ
ที่มา กองเผยแพร่และประชาสัมพันธ์ กรมป้องกันและบรรเทาสาธารณภัย
วันอังคารที่ 21 มีนาคม 2566
21/03/2566
โฆษกรัฐบาลเผย นายกฯ ชื่นชมนักกีฬาเทควันโดทีมชาติไทย ทำผลงานได้ยอดเยี่ยม ได้รับถึง 6 เหรียญทอง 2 เหรียญเงิน และ 1 เหรียญทองแดง จากสองรายการใหญ่
โฆษกรัฐบาลเผย นายกฯ ชื่นชมนักกีฬาเทควันโดทีมชาติไทย ทำผลงานได้ยอดเยี่ยม ได้รับถึง 6 เหรียญทอง 2 เหรียญเงิน และ 1 เหรียญทองแดง จากสองรายการใหญ่ 2023 Dutch Open Taekwondo Championships และ G2 Belgian Open Taekwondo 2023
วันที่ 21 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความยินดีกับนักกีฬาเทควันโดทีมชาติไทย ทำผลงานดีเยี่ยมในการแข่งขันเทควันโดเก็บสะสมคะแนนลุ้นโควตาโอลิมปิกเกมส์ 2024 ในรายการ 2023 Dutch Open Taekwondo Championships ที่เมือง Eindhoven ประเทศเนเธอร์แลนด์ ระหว่างวันที่ 11 – 12 มีนาคม 2566 และรายการ G2 Belgian Open Taekwondo 2023 ที่เมือง Lommel ประเทศเบลเยี่ยม วันที่ 18 – 19 มีนาคม 2566 ทั้งนี้ผลการแข่งขันรวมทั้ง 2 รายการ นักกีฬาเทควันโดทีมชาติไทยทำผลงานไปได้ทั้งหมด 6 เหรียญทอง 2 เหรียญเงิน และ 1 เหรียญทองแดง ซึ่งเป็นการสร้างชื่อเสียง ยืนยันถึงศักยภาพด้านกีฬาของไทยที่ประสบความสำเร็จต่อเนื่องในการแข่งขันกีฬาเวทีนานาชาติ
โฆษกประจำสำนักนายกรัฐมนตรี กล่าวว่า ผลการแข่งขันในรายการ 2023 Dutch Open Taekwondo Championships นักกีฬาเทควันโดทีมชาติไทยทำผลงานได้ 2 เหรียญทอง และ 2 เหรียญเงิน ดังนี้
เหรียญทอง
- รุ่นน้ำหนักไม่เกิน 49 กก. หญิง นางสาวกมลชนก สีเคน
- รุ่นน้ำหนักไม่เกิน 46 กก. หญิง เด็กหญิงณัฐกมล วาสนา
เหรียญเงิน
- รุ่นน้ำหนักไม่เกิน 62 กก. หญิง นางสาวศศิกานต์ ทองจันทร์
- รุ่นน้ำหนักไม่เกิน 63 กก. ชาย นายณภัทร ศรีติมงคล
ขณะที่รายการ G2 Belgian Open Taekwondo 2023 นักกีฬาเทควันโดทีมชาติไทยทำผลงานได้ 4 เหรียญทอง และ 1 เหรียญทองแดง ดังนี้
เหรียญทอง
- รุ่นน้ำหนักไม่เกิน 46 กก.หญิง เด็กหญิงณัฐกมล วาสนา
- รุ่นน้ำหนักไม่เกิน 49 กก. หญิง นางสาวกมลชนก สีเคน
- รุ่นน้ำหนักไม่เกิน 51 กก. ชาย นายพรภวิทย์ โตรื่น
- รุ่นน้ำหนักไม่เกิน 62 กก. หญิง นางสาวศศิกานต์ ทองจันทร์
และเหรียญทองแดงจาก
- รุ่นน้ำหนักไม่เกิน 49 กก. หญิง เรืออากาศหญิง พาณิภัค วงศ์พัฒนกิจ
โดยสำหรับการแข่งขันครั้งต่อไป นักกีฬาเทควันโดทีมชาติไทยจะเดินทางไปร่วมแข่งขันในมหกรรมกีฬาซีเกมส์ ครั้งที่ 32 ระหว่างวันที่ 12 – 15 พฤษภาคม 2566 ประเทศกัมพูชา
“นายกรัฐมนตรีชื่นชมความสามารถและความทุ่มเทของนักกีฬาทุกคนที่เข้าร่วมการแข่งขันในครั้งนี้ จนสามารถคว้าเหรียญรางวัลมาได้ถึง 6 เหรียญทอง 2 เหรียญเงิน และ 1 เหรียญทองแดง จาก 2 รายการการแข่งขัน สร้างความภาคภูมิใจให้กับคนไทยทั้งประเทศ ยืนยันศักยภาพความเป็นเลิศด้านกีฬาของไทยให้ทั่วโลกได้รับรู้ ทั้งนี้ ขอเชิญชวนพี่น้องชาวไทยร่วมส่งกำลังใจให้กับนักกีฬาเทควันโดไทยในการแข่งขันครั้งต่อไปด้วย” นายอนุชาฯ กล่าว
วันอังคารที่ 21 มีนาคม 2566
21/03/2566
ผู้ตรวจเดชาฯ เดินหน้าตรวจราชการผ่านช่องทางออนไลน์ สำนักงานที่ปรึกษาด้านอุตสาหกรรม ประจำกรุงโตเกียว ประเทศญี่ปุ่น
ผู้ตรวจราชการกระทรวงอุตสาหกรรมเดินหน้าตรวจราชการผ่านช่องทางออนไลน์ สำนักงานที่ปรึกษาด้านอุตสาหกรรม ประจำกรุงโตเกียว ประเทศญี่ปุ่น เพื่อกำหนดตัวชี้วัดและเร่งเดินหน้าแผนพัฒนาความร่วมมือภาคอุตสาหกรรมตามนโยบาย “MIND"
ผู้ตรวจราชการกระทรวงอุตสาหกรรมเดินหน้าตรวจราชการผ่านช่องทางออนไลน์ สำนักงานที่ปรึกษาด้านอุตสาหกรรม ประจำกรุงโตเกียว ประเทศญี่ปุ่น เพื่อกำหนดตัวชี้วัดและเร่งเดินหน้าแผนพัฒนาความร่วมมือภาคอุตสาหกรรมตามนโยบาย“MIND" ใช้ “หัว” และ “ใจ” ปั้นอุตสาหกรรมคู่ชุมชน ให้สมดุลและยั่งยืน ควบคู่กับอุตสาหกรรมสู่วิถีใหม่ 4 มิติ
วันที่ 20 มีนาคม 2566 นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานการประชุมออนไลน์ตรวจราชการกรณีปกติ รอบที่ 1/2566 สำนักงานที่ปรึกษาด้านอุตสาหกรรม ประจำกรุงโตเกียว ประเทศญี่ปุ่น (สทอ.ญป.) โดยมี ดร.กิตติพันธุ์ บางยี่ขัน อัครราชทูตที่ปรึกษาฝ่ายอุตสาหกรรม และคณะเจ้าหน้าที่ร่วมประชุมตรวจติดตามการดำเนินงาน พร้อมรับทราบผลการดำเนินงาน ปัญหาอุปสรรคต่าง ๆ
ในการนี้ ผู้ตรวจฯ ได้มอบหมายใน 3 เรื่อง ได้แก่ (1) ทบทวนตัวชี้วัดของ สทอ.ญป. ให้สอดคล้องกับภารกิจและนโยบายของ อก. (2) ค้นหา Best Practice ของหน่วยงานรัฐ และเอกชนญี่ปุ่นที่สอดคล้องกับนโยบาย 4 มิติของกระทรวง ฯ เพื่อประยุกต์ใช้กับภาคอุตสาหกรรมไทย และ (3) การ ขับเคลื่อนความร่วมมือระหว่างกระทรวงอุตสาหกรรมกับหน่วยงานของญี่ปุ่นภายใต้ MOU ต่าง ๆ ให้เกิดผลสัมฤทธิ์ที่เป็นรูปธรรม ทั้งนี้ ผู้ตรวจฯ จะประสานหน่วยงานที่เกี่ยวข้องเพื่อแชร์ข้อมูลที่เป็นประโยชน์ต่อการปฏิบัติภารกิจของ สทอ.ญป. และจะหารือรวมถึงติดตามแนวทางการเพิ่มประสิทธิภาพของ สอท.ญป. เป็นประจำอย่างต่อเนื่อง
วันอังคารที่ 21 มีนาคม 2566
บีโอไอผนึกกทม.เร่งดึงดูดการลงทุน
บีโอไอผนึกกทม.เร่งดึงดูดการลงทุน
บีโอไอผนึกกทม.เร่งดึงดูดการลงทุน
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (ที่ 3 จากซ้าย) ให้การต้อนรับนายชัชชาติ สิทธิพันธุ์ ผู้ว่าราชการกรุงเทพมหานคร (ที่ 4 จากซ้าย) ในโอกาสเข้าร่วมหารือความร่วมมือระหว่างบีโอไอ และกทม.ที่จะสร้างประโยชน์รวมถึงการอำนวยความสะดวกให้กับผู้ที่อาศัยอยู่ใน กทม. นักลงทุนและนักท่องเที่ยว ในหลายแนวทางด้วยกัน อาทิ แนวทางความมือในการพัฒนาพื้นที่ กทม. สู่การเป็น SMART BANGKOK การยกระดับ กทม.สู่การเป็น HQ BKK Headquarter แนวทางการร่วมมือในการส่งเสริมให้บริษัทที่ได้รับการส่งเสริมการลงทุนจากบีโอไอเข้าให้การสนับสนุนในการพัฒนาด้านต่าง ๆ ของ กทม. เป็นต้น
วันอังคารที่ 21 มีนาคม 2566
21/03/2566
หัวหน้าผู้ตรวจราชการฯ ก.อุตฯ ลงพื้นที่ระยองเยี่ยมชมการดำเนินงานของบริษัท Ptt LNG จำกัด แห่งที่ 2
หัวหน้าผู้ตรวจราชการกระทรวงอุตสาหกรรมลงพื้นที่ระยองเยี่ยมชมการดำเนินงานของบริษัท Ptt LNG จำกัด แห่งที่ 2
เมื่อวันที่ 20 มีนาคม 2566 เวลา 13.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรมพร้อมด้วยนายวิเชียร ทองด้วง อุตสาหกรรมจังหวัดระยอง และคณะเยี่ยมชมการดำเนินงานของ บริษัท Ptt LNG จำกัด แห่งที่ 2 บ้านหนองแฟบ มาบตาพุด จังหวัดระยอง
พร้อมรับฟังการบรรยายการดำเนินการของบริษัทฯ และการดูแลสังคมโดยรอบโรงงานอุตสาหกรรมและการกระจายรายได้ให้กับประชาชนมีชีวิตความเป็นอยู่ที่ดีขึ้น ณ อาคารนิทรรศน์พรรณพฤกษา ซึ่งเป็นอาคารประหยัดพลังงานระดับแพตตินั่ม โดยระบบทำความเย็นใช้ความเย็นจากการแลกเปลี่ยนสถานะของก๊าซ LNG ยังมีการนำความเย็นไปใช้ในการปลูกพืชเมืองหนาวภายในบริเวณอาคารนี้ด้วย
วันอังคารที่ 21 มีนาคม 2566
21/03/2566
รองปลัดฯ ณัฏฐิญา นั่งหัวโต๊ะประชุมคณะกรรมการกำกับติดตามการดำเนินการพัฒนาคุณภาพ การบริหารจัดการภาครัฐ สปอ. ลุ้นรางวัลเลิศรัฐ สาขาคุณภาพการบริหารจัดการภา
รองปลัดกระทรวงอุตสาหกรรมนั่งหัวโต๊ะประชุมคณะกรรมการกำกับติดตามการดำเนินการพัฒนาคุณภาพการบริหารจัดการภาครัฐ สปอ. ลุ้นรางวัลเลิศรัฐ สาขาคุณภาพการบริหารจัดการภาครัฐ
เมื่อวันที่ 20 มีนาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานการประชุมคณะกรรมการกำกับติดตามการดำเนินการพัฒนาคุณภาพการบริหารจัดการภาครัฐของสำนักงานปลัดกระทรวงอุตสาหกรรม (สปอ.) ครั้งที่ 1/2566 เพื่อพิจารณารายงานผลการดำเนินการพัฒนาองค์กร (Application Report) ซึ่งเป็นเอกสารที่ต้องใช้ในการสมัครรางวัลเลิศรัฐ สาขาคุณภาพการบริหารจัดการภาครัฐ ในขั้นตอนที่ 2 โดย สปอ. ผ่านการพิจารณากลั่นกรองเอกสารจากสำนักงาน ก.พ.ร. ในขั้นตอนที่ 1 จำนวน 3 รางวัล คือ รางวัลคุณภาพการบริหารจัดการภาครัฐ รายหมวด ในหมวดที่ 1 การนำองค์การ และ หมวดที่ 6 การปฏิบัติการ และรางวัลคุณภาพการบริหารจัดการภาครัฐ 4.0 (PMQA 4.0) โดยมอบหมายให้กลุ่มพัฒนาระบบบริหาร เร่งดำเนินการจัดทำเอกสารต่าง ๆ ที่เกี่ยวข้องในแต่ละหมวด และกิจกรรมที่ สปอ. ดำเนินการที่สอดคล้องกับนโยบาย MIND ใช้ "หัว และ ใจ" ปั้นอุตสาหกรรมคู่ชุมชน เพื่อนำเสนอต่อคณะกรรมการฯ ภายในวันที่ 22 มีนาคม 2566 ต่อไป
โดยมี นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ผู้บริหารจากหน่วยงานส่วนกลาง และรองประธานกรรมการคนที่ 1 ของกลุ่มตรวจราชการที่ 1-6 เข้าร่วมการประชุม ณ ห้อง อก.1 ชั้น 2 อาคารสำนักงานปลัดกระทรวงอุตสาหกรรม และผ่านระบบ Zoom Meeting
วันอังคารที่ 21 มีนาคม 2566
กรมเจ้าท่า เปิดแผนยุทธศาสตร์พัฒนาระบบขนส่งทางน้ำปี 66 เพิ่มศักยภาพระบบขนส่งทางน้ำรองรับการเติบโตเศรษฐกิจไทย
...
กรมเจ้าท่า เปิดแผนยุทธศาสตร์พัฒนาระบบขนส่งทางน้ำปี 66 เพิ่มศักยภาพระบบขนส่งทางน้ำรองรับการเติบโตเศรษฐกิจไทย
กรมเจ้าท่า กระทรวงคมนาคม เดินหน้าแผนยุทธศาสตร์เชิงรุก ปี 66เพิ่มศักยภาพกิจการเดินเรือไทย ผลิตและพัฒนาบุคลากร เพื่อรักษาระดับมาตรฐานสากล พร้อมสร้างความเชื่อมั่นการใช้ระบบขนส่งทางน้ำ ดึงเทคโนโลยี และนวัตกรรมอำนวยความสะดวก ในการให้บริการด้านการขนส่งทางน้ำ รองรับการขยายตัวทางเศรษฐกิจเน้นความปลอดภัยการขนส่งสูงสุด พร้อมเชื่อมโยงระบบขนส่งอื่นอย่างมีประสิทธิภาพ และการดูแลด้านสิ่งแวดล้อม บูรณาการบริหารทรัพยากรน้ำ ทั้งระบบ เดินหน้าบรรเทาปัญหาภัยธรรมชาติ ลดผลกระทบประชาชน
ในปี 2566 กรมเจ้าท่า ได้จัดทำแผนปฏิบัติการเชิงรุก ทั้งในมิติทางด้านการส่งเสริม การสนับสนุน การกำกับดูแล เพื่อเพิ่มศักยภาพการขนส่งทางน้ำของไทย ทั้งในด้านการพัฒนาและผลิตบุคลากรให้เพียงพอต่อการขยายธุรกิจการเดินเรือของไทย ที่มีทิศทางการเติบโตอย่างต่อเนื่อง เพราะเป็นระบบโลจิสติกส์ที่มีต้นทุนต่ำที่สุด ซึ่งต้องดำเนินการตามระเบียบและกฎหมายอย่างเข้มงวด เพื่อให้ทันกับการเปลี่ยนแปลงทางด้านเทคโนโลยีโดยต้องคำนึงถึงการให้บริการขนส่งทางน้ำที่เป็นมิตรกับสิ่งแวดล้อม และมีมาตรฐานความปลอดภัยที่เข้มข้น ทั้งการขนส่งสินค้าและผู้โดยสาร ตลอดน่านน้ำไทย ทั้งระบบท่าเรือเรือ ผู้โดยสารเรือ โดยเฉพาะคนประจำเรือต้องผ่านการฝึกอบรมเพิ่มทักษะให้อยู่ในเกณฑ์มาตรฐานสากล
ทั้งนี้ ในบทบาทของกรมเจ้าท่า ได้เข้าไปสนับสนุนการพัฒนาระบบขนส่งทางน้ำและพาณิชย์นาวี ให้มีการเชื่อมโยงกับระบบขนส่งอื่น ๆ เพื่อให้เกิดประสิทธิภาพของการขนส่งแบบบูรณาการ รวมถึงการสนับสนุน เพื่อแก้ไขให้กับภาคประชาชนในด้านบรรเทาสาธารณภัย และภัยธรรมชาติที่อาจเกิดขึ้นได้ ทั้งจากภัยแล้ง และอุทกภัย พร้อมไปกับเป็นหน่วยงานหลัก ในการร่วมบริหารจัดการน้ำทั้งระบบ ตามแผนการบูรณาการบริหารจัดการทรัพยากรน้ำของประเทศ
สำหรับภารกิจที่กรมเจ้าท่าต้องดำเนินการตามยุทธศาสตร์ ประกอบด้วยแผนการบูรณาการส่งเสริมสนับสนุนด้านการท่องเที่ยว เพื่อสร้างรายได้จากการท่องเที่ยว รองรับการขยายตัวทางเศรษฐกิจ และการท่องเที่ยว หลังจากที่นักท่องเที่ยวเริ่มกลับเข้ามาท่องเที่ยวในไทยมากขึ้น และการท่องเที่ยวทางน้ำ นับเป็นแหล่งสร้างรายได้ที่สำคัญของระบบเศรษฐกิจไทย
ด้วยความนิยมของนักท่องเที่ยวทั่วโลก รวมถึงการพัฒนาให้บริการด้วยโครงสร้างพื้นฐานระบบโลจิสติกส์ควบคู่ไปกับการพัฒนาระบบเทคโนโลยีเพื่อเพิ่มศักยภาพการให้บริการ และมีความพร้อมในการแข่งขัน ซึ่งถือเป็นนโยบายหลักของกรมเจ้าท่าต่อเป้าหมายในการผลักดันและขับเคลื่อนโครงการต่าง ๆ และมาตรการกำกับดูแลให้บรรลุตามวัตถุประสงค์ เพื่อการขับเคลื่อนเศรษฐกิจของไทยให้มีขีดความสามารถในการแข่งขันมากขึ้น ภายใต้แผนยุทธศาสตร์ชาติ 20 ปี ตั้งแต่ปี พ.ศ. 2563 - 2580 ที่จะนำมาสู่แผนปฏิบัติการร่วมกันอย่างเป็นรูปธรรมต่อไป
วันอังคารที่ 21 มีนาคม 2566
กำหนดแนวทางพัฒนา “จังหวัดชายแดนภาคใต้” 2 ฉบับ ให้สอดคล้องกับวิถีชีวิตและความต้องการของ ปชช.
.....
รัฐบาลให้ความสำคัญต่อการพัฒนาจังหวัดชายแดนภาคใต้ โดยมุ่งให้ประชาชนปลายด้ามขวาน มีความสงบสุข ปลอดภัย อยู่ดีกินดีบนพื้นฐานสังคมพหุวัฒนธรรม เพื่อให้การพัฒนาจังหวัดชายภาคแดนใต้เกิดการพัฒนาอย่างต่อเนื่อง ดังนั้น
.
ที่ประชุมครม. (14 มี.ค. 66) ได้เห็นชอบแนวทางการพัฒนา 2 ฉบับ ตามที่สภาความมั่นคงแห่งชาติเสนอ ประกอบด้วย
.
• ร่างนโยบายการบริหารและการพัฒนาจังหวัดชายแดนภาคใต้ พ.ศ. 2565 - 2567 ดำเนินการด้วยหลักสันติวิธี หลักนิติรัฐ หลักนิติธรรม และหลักสิทธิมนุษยชน ร่วมด้วยกระบวนการมีส่วนร่วมของประชาชนและทุกภาคส่วน โดยมีพื้นที่เป้าหมาย :
.
> จ.นราธิวาส จ.ปัตตานี จ.ยะลา และ อ.นาทวี อ.เทพา อ.จะนะ และ อ.สะบ้าย้อย ใน จ.สงขลา
.
• ร่างแผนปฏิบัติการด้านการบริหารและการพัฒนาจังหวัดชายแดนภาคใต้ พ.ศ. 2566 - 2570 เป็นการนำ “สาระสำคัญของร่างนโยบายการบริหารฯ” มาดำเนินการ พร้อมแผนงานรองรับนโยบาย 8 แผนงาน ภายใต้ 3 แนวทางการดำเนินการ คือ
.
> ด้านความมั่นคง : มุ่งรักษาความปลอดภัยในชีวิตและทรัพย์สินของประชาชน
> ด้านการพัฒนา : มุ่งเน้นการพัฒนาด้านเศรษฐกิจและด้านสังคมใน “ระดับฐานราก” เสริมสร้างสังคมพหุวัฒนธรรม เพื่อ “ลดเงื่อนไขการใช้ความรุนแรง”
> ด้านการบริหารจัดการภาครัฐ : เพื่อเพิ่มประสิทธิภาพงานดำเนินงานของหน่วยงานภาครัฐ และเจ้าหน้าที่รัฐให้พร้อมขับเคลื่อนงาน
.
ทั้งนี้ ร่างแผนปฏิบัติการดังกล่าว ยังกำหนดเป้าหมายและตัวชี้วัด เพื่อเทียบกับการดำเนินงานที่ผ่านมา เช่น จำนวนเหตุการณ์ความรุนแรง ความเชื่อมั่นของประชาชนต่อกระบวนการยุติธรรม เป็นต้น
.
อ่านเพิ่มเติม คลิกhttps://www.thaigov.go.th/news/contents/details/66159
#ไทยคู่ฟ้า#สื่อสารรัฐบาลไทย
-------------------
วันอังคารที่ 21 มีนาคม 2566
รองปลัดกระทรวงเกษตรและสหกรณ์เป็นประธานการประชุมคณะอนุกรรมการขับเคลื่อนยุทธศาสตร์ยางพาราระยะ 20 ปี ครั้งที่ 1/2566
รองปลัดกระทรวงเกษตรและสหกรณ์เป็นประธานการประชุมคณะอนุกรรมการขับเคลื่อนยุทธศาสตร์ยางพาราระยะ 20 ปี ครั้งที่ 1/2566
วันที่ 21 มีนาคม 2566 เวลา 10.00 น. ปลัดกระทรวงเกษตรและสหกรณ์มอบหมายให้รองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) เป็นประธานการประชุมคณะอนุกรรมการขับเคลื่อนยุทธศาสตร์ยางพาราระยะ 20 ปี ครั้งที่ 1/2566 ผ่านสื่ออิเล็กทรอนิกส์ โดยสรุปผลการประชุมได้ดังนี้
1. ที่ประชุมรับทราบเรื่องการปรับเปลี่ยนผู้แทนเกษตรกรในคณะกรรมการการยางแห่งประเทศ เนื่องจากผู้แทนเกษตรกรฯ ท่านเดิมหมดวาระ จึงมีการสรรหาผู้แทนเกษตรกรฯ ท่านใหม่ เพื่อเป็นอนุกรรมการในคณะอนุกรรมการขับเคลื่อนยุทธศาสตร์ยางพาราระยะ 20 ปี
2. ที่ประชุมรับทราบผลการดำเนินงานตามมติที่ประชุมคณะอนุกรรมการขับเคลื่อนยุทธศาสตร์ยางพาราระยะ 20 ปี ครั้งที่ 5/2565 เมื่อวันที่ 26 ธันวาคม 2565 ในประเด็นที่เกี่ยวข้องกับการสำรวจพื้นที่ปลูกยางของประเทศไทยและการจัดตั้งสถาบันเกษตรกรชาวสวนยาง
3. ที่ประชุมรับทราบผลการดำเนินงานตามแผนปฏิบัติการด้านยางพารา พ.ศ. 2566 - 2580 ประจำปีงบประมาณ 2566 ณ ไตรมาสที่ 1 โดยมีโครงการ/กิจกรรม ที่บรรลุเป้าหมายแล้ว จำนวน 134 โครงการ 11 กิจกรรม และโครงการ/กิจกรรม ที่ยังไม่บรรลุเป้าหมาย จำนวน 5 โครงการ 2 กิจกรรม ทั้งนี้ ประธานฯ ได้เน้นย้ำให้หน่วยงานที่เกี่ยวข้องดำเนินการขับเคลื่อนโครงการ/กิจกรรม ให้บรรลุเป้าหมายต่อไป
4. ที่ประชุมได้พิจารณาทบทวนแผนปฏิบัติการด้านยางพารา พ.ศ. 2566 – 2580 ประจำปีงบประมาณ 2566 ในยุทธศาสตร์ที่ 3 ด้านการวิจัยและพัฒนาเทคโนโลยีและนวัตกรรม และยุทธศาสตร์ที่ 5 ด้านการพัฒนาปัจจัยสนับสนุน โดยมีการปรับเปลี่ยนกลยุทธ์และแผนงานในบางโครงการ/กิจกรรมเพื่อให้สอดคล้องกัน ซึ่งที่ประชุมมีมติมอบหมายให้ฝ่ายเลขาฯ ดำเนินการตามความเห็นของที่ประชุมต่อไป
วันอังคารที่ 21 มีนาคม 2566
กรมเจ้าท่า เปิดรับฟังความคิดเห็นจากประชาชนในโครงการก่อสร้างเขื่อนป้องกันตลิ่ง เพื่อเพิ่มประสิทธิภาพทางเรือเดินในแม่น้ำป่าสัก อำเภอนครหลวง จังหวัดพระนครศรีอยุธยา
...
กรมเจ้าท่า เปิดรับฟังความคิดเห็นจากประชาชนในโครงการก่อสร้างเขื่อนป้องกันตลิ่ง เพื่อเพิ่มประสิทธิภาพทางเรือเดินในแม่น้ำป่าสัก อำเภอนครหลวง จังหวัดพระนครศรีอยุธยา
นายกริชเพชร ชัยช่วย ผู้ตรวจราชการกระทรวงคมนาคม รักษาราชการแทนอธิบดีกรมเจ้าท่า มอบหมายให้นายวิเชียร เปมานุกรรักษ์ รองอธิบดีกรมเจ้าท่า ร่วมประชุมรับฟังความคิดเห็นจากประชาชนในโครงการก่อสร้างเขื่อนป้องกันตลิ่ง เพื่อเพิ่มประสิทธิภาพทางเรือเดินในแม่น้ำป่าสัก ในพื้นที่อำเภอนครหลวง จังหวัดพระนครศรีอยุธยา โดยมี รองอธิบดีกรมทางหลวง นายอำเภอนครหลวง นายกเทศมนตรีตำบลนครหลวง นายกเทศมนตรีตำบลแม่ลา สมาชิกสภาเทศบาล และสมาชิกสภาผู้แทนราษฎรในพื้นที่เข้าร่วมการประชุม เมื่อวันที่ 20 มีนาคม 2566 ณ ห้องประชุมธรรมาภิบาล สำนักงานเทศบาลตำบลนครหลวง อำเภอนครหลวง จังหวัดพระนครศรีอยุธยา
ครงการก่อสร้างเขื่อนป้องกันตลิ่งของกรมเจ้าท่า (จท.) กระทรวงคมนาคม เป็นโครงการที่ก่อให้เกิดประโยชน์ แก้ไขและบรรเทาปัญหาความเดือดร้อนของประชาชนในพื้นที่ที่ได้รับความเดือดร้อนจากปัญหาตลิ่งทรุด ซึ่ง จท. ได้ดำเนินการประชาสัมพันธ์แผนการก่อสร้างเขื่อนป้องกันตลิ่ง เพื่อเพิ่มประสิทธิภาพทางเรือเดินในแม่น้ำป่าสัก ระยะที่ 2 ตอนที่ 4, 5 และ 6 อำเภอนครหลวง จังหวัดพระนครศรีอยุธยา พร้อมทั้งเปิดรับฟังความคิดเห็นจากประชาชนในพื้นที่ เพื่อนำไปพิจารณาปรับแนวทางการดำเนินโครงการฯ ให้มีความเหมาะสม สอดคล้องกับความต้องการของประชาชนและความเร่งด่วน เพื่อนำเข้าสู่แผนการดำเนินงานสำหรับการของบประมาณประจำปี พ.ศ. 2567 – 2569 ต่อไป
ทั้งนี้ รองอธิบดีกรมเจ้าท่าได้มอบหมายให้กองวิศวกรรม จท. และสำนักงานเจ้าท่าภูมิภาคที่ 2 สาขาอยุธยา ร่วมสำรวจพื้นที่กับองค์กรปกครองส่วนท้องถิ่น และอำเภอนครหลวง เพื่อพิจารณาแนวทางการแก้ไขปัญหาและบรรเทาความเดือดร้อนให้กับประชาชนในพื้นที่ต่อไป
วันอังคารที่ 21 มีนาคม 2566
สธ. ร่วมกับ สปสช. บรรจุ “ชุดตรวจ HIV ด้วยตนเอง และตรวจคัดกรองไวรัสตับอักเสบบี และซี" ในสิทธิบัตรทอง ให้ผู้ติดเชื้อเข้าถึงการรักษาโดยเร็ว
.....
คณะกรรมการแห่งชาติว่าด้วยการป้องกันและแก้ไขปัญหาเอดส์ (คช.ปอ.) ร่วมกับคณะกรรมการหลักประกันสุขภาพแห่งชาติ (สปสช.) เพิ่มสิทธิประโยชน์การตรวจคัดกรองโรคอีก 2 ประเภทในระบบหลักประกัน ให้ผู้ป่วยเข้าถึงการรักษาโดยเร็ว
.
1. บริการชุดตรวจคัดกรองการติดเชื้อเอชไอวีด้วยตนเอง ส่งเสริมการตรวจคัดกรองที่เข้าถึงง่าย โดยสมัครใจและเป็นความลับ ช่วยให้การตรวจเป็นเรื่องปกติ ส่งผลให้ผู้ที่มีพฤติกรรมเสี่ยงได้รับการตรวจเพิ่มขึ้น และผู้ติดเชื้อเข้าสู่ระบบการรักษาได้เร็วยิ่งขึ้น แก้ปัญหาการเข้าถึงระบบบริการวินิจฉัยและรักษาเอชไอวีล่าช้า
เนื่องจากปี 65 ผู้ติดเชื้อเอชไอวีที่รายใหม่ 17,809 คน มีถึง 52% ที่รู้สถานะการติดเชื้อช้า โดยถูกวินิจฉัยว่าติดเชื้อเอชไอวีเมื่อมีระดับภูมิคุ้มกันที่ต่ำมาก (เม็ดเลือดขาวซีดี 4 น้อยกว่า 200) หรือมีอาการป่วยจากโรคติดเชื้อฉวยโอกาส
.
2. การตรวจคัดกรองโรคไวรัสตับอักเสบ บี และ ซี ในประชาชนทั่วไปที่เกิดก่อน พ.ศ. 2535 โดยตรวจ 1 ครั้ง ตลอดช่วงชีวิต และตรวจคัดกรองฯ ในประชากรกลุ่มเสี่ยง 5 กลุ่ม (ผู้ติดเชื้อเอชไอวี ผู้ใช้สารเสพติดชนิดฉีด ผู้ต้องขัง บุคลากรสาธารณสุข และชายที่มีเพศสัมพันธ์กับชาย) ปีละ 1 ครั้ง เพื่อให้ผู้ติดเชื้อไวรัสตับอักเสบ บี และ ซีเรื้อรัง ได้รับการรักษาอย่างรวดเร็ว ลดโอกาสป่วยรุนแรง ลดการเกิดโรคตับแข็งและมะเร็งตับ และลดการเสียชีวิต โดยเฉพาะโรคไวรัสตับอักเสบ ซี ที่มียารักษาให้หายขาดได้ ซึ่งประชาชนกลุ่มเป้าหมายสามารถรับบริการโดยไม่เสียค่าใช้จ่าย
.
สำหรับการบริการทั้งสองส่วนนี้ สปสช. อยู่ระหว่างกำหนดหลักเกณฑ์ วิธีการ เงื่อนไขการจ่ายค่าชดเชยการจัดบริการให้กับหน่วยบริการ ซึ่งวันที่จะเริ่มให้บริการ จะประกาศให้ทราบในระยะต่อไป
.
อ่านเพิ่มเติม คลิกhttps://www.thaigov.go.th/news/contents/details/66186
#ไทยคู่ฟ้า#สื่อสารรัฐบาลไทย
-------------------
วันอังคารที่ 21 มีนาคม 2566
21/03/2566
ไทย-อิสราเอล ร่วมมือราบรื่น ส่งแรงงานไทยทำงาน ภาคเกษตรผ่านโครงการ TIC แล้วกว่า 1,500 คน
รัฐมนตรีว่าการกระทรวงแรงงาน เผยปี 66 โควตางานภาคเกษตรรัฐอิสราเอล 6,500 คน จัดส่งแล้ว 1,513 คน พร้อมปูทางขยายตลาดแรงงานภาคอุตสาหกรรมในอนาคต
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ในปี 2566 กระทรวงแรงงานมีโควตาจัดส่งแรงงานไทยไปทำงานภาคเกษตรรัฐอิสราเอล จำนวน 6,500 คน โดยตั้งแต่วันที่ 10 มกราคม - 20 มีนาคม 2566 จัดส่งแรงงานไทยไปทำงานฯ จำนวนทั้งสิ้น 1,513 คน แบ่งเป็นเพศชาย จำนวน 1,480 คน เพศหญิง จำนวน 33 คน ซึ่งในวันนี้จะมีแรงงานไทย จำนวน 225 คน เดินทางไปทำงานภายใต้โครงการ “ความร่วมมือไทย - อิสราเอล เพื่อการจัดหางาน (Thailand-Israel Cooperation on the Placement of Workers: TIC) ด้วยเครื่องบินโดยสารเที่ยวบินที่ EY084 ของสายการบินแอล อัล อิสราเอล แอร์ไลน์ ณ ท่าอากาศยานสุวรรณภูมิ โดยแรงงานทั้งหมดได้ผ่านการอบรมคนหางานก่อนการเดินทางไปทำงานในต่างประเทศแล้ว เมื่อไปทำงานจะได้รับเงินเดือนขั้นต่ำก่อนหักภาษีเดือนละ 5,300 เชคเกล หรือประมาณ 50,000 บาท (ขึ้นอยู่กับอัตราแลกเปลี่ยน) หากทำงานจนครบสัญญาจ้างงานสูงสุด 5 ปี 3 เดือน จะมีรายได้มากกว่า 3 ล้านบาทต่อคน และเมื่อกลับมายังสามารถนำประสบการณ์ทางเกษตรที่ได้รับจากการทำงานกลับมาพัฒนาประเทศและประกอบอาชีพของตนเองให้ดียิ่งขึ้นต่อไป
“ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ให้ความสำคัญกับการส่งเสริมแรงงานไทยให้ไปทำงานในต่างประเทศอย่างยิ่ง โดยสั่งการให้กระทรวงแรงงานดูแลคนไทยให้เดินทางไปทำงานต่างประเทศอย่างถูกต้องตามกฎหมาย เพื่อได้รับสวัสดิการและคุณภาพชีวิตการทำงานที่ดี เมื่อกลับมาจะได้นำประสบการณ์และความรู้ มาต่อยอด ยกระดับคุณภาพชีวิต” รมว.สุชาติ กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ประเทศไทยและอิสราเอล ดำเนินการตามข้อตกลงด้านแรงงานเรื่องการจ้างแรงงานไทยทำงานชั่วคราวในภาคเกษตรในรัฐอิสราเอล ภายใต้โครงการ “ความร่วมมือไทย-อิสราเอล เพื่อการจัดหางาน (Thailand-Israel Cooperation on the Placement of Workers : TIC) มาอย่างต่อเนื่อง และมีการหารือร่วมกันเพื่อปรับปรุงกระบวนการจัดส่งให้มีคุณภาพและประสิทธิภาพมากยิ่งขึ้นตลอดเวลา เพื่ออำนวยความสะดวกแก่แรงงานไทย ตลอดจนมีการหารือถึงการขยายตลาดแรงงานภาคอุตสาหกรรมในอนาคต เพื่อให้แรงงานไทยได้วีซ่าอุตสาหกรรม (Industrial Visa) นอกเหนือจากภาคเกษตร ที่ทำอยู่ เนื่องจากนายจ้างอิสราเอลมีความต้องการช่างเชื่อมเป็นจำนวนมาก จึงเป็นโอกาสของช่างเชื่อมชาวไทย เพราะมีฝีมือเป็นที่ยอมรับในต่างประเทศ
สำหรับผู้สนใจไปทำงานต่างประเทศสามารถติดตามข่าวสารการประกาศรับสมัครได้ที่เว็บไซต์ doe.go.th/overseas และสอบถามรายละเอียดเพิ่มเติมได้ที่ สำนักงานจัดหางานจังหวัดทุกจังหวัด หรือสำนักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
วันอังคารที่ 21 มีนาคม 2566
21/03/2566
ครม.รับทราบผลการประชุม คทช. และการดำเนินการเพื่อแก้ไขปัญหาให้ประชาชนมีที่ดินทำกิน
ครม.รับทราบผลการประชุม คทช. และการดำเนินการเพื่อแก้ไขปัญหาให้ประชาชนมีที่ดินทำกิน
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 21 มี.ค. 66 ได้รับทราบผลการประชุมคณะกรรมการนโยบายที่ดินแห่งชาติ ซึ่งได้พิจารณาเรื่องสำคัญต่างๆ ที่สอดคล้องกับนโยบายของรัฐบาลเกี่ยวกับการจัดการที่ดินและทรัพยากรที่ดินของประเทศ เพื่อให้ประชาชนและเกษตรกรมีที่อยู่อาศัยและที่ทำกิน
ทั้งนี้ ครม. ได้รับทราบถึงผลการจัดที่ดินทำกินให้ชุมชนทั่วประเทศ ตั้งแต่ปี 2558-65 ในพื้นที่เป้าหมาย 1,491 พื้นที่ ใน 70 จังหวัด พื้นที่รวม 5.79 ล้านไร่ ใน 9 ประเภทที่ดิน เช่นป่าสงวนแห่งชาติ ป่าไม้ถาวร และป่าชายเลน ซึ่งโดยรวมได้จัดคนเข้าใช้ประโยชน์ในที่ดินแล้ว 78,109 ราย ในพื้นที่ 96,536 แปลง เนื้อที่ 5.29 แสนไร่ ใน 354 พื้นที่
พร้อมกันนี้ มีความคืบหน้าการดำเนินงานภายใต้แผนปฏิรูปประเทศในด้านการสร้างมูลค่าที่ดินที่รัฐจัดให้กับประชาชน ซึ่งสำนักงาน คณะกรรมการนโยบายที่ดินแห่งชาติ (สคทช.) ได้มีแนวทางดำเนินการในด้านต่างๆ เช่น การปรับปรุงกฎหมายและระเบียบในการจัดที่ดินเพื่อลดข้อจำกัด ในการใช้ประโยชน์ที่ดิน กำหนดแนวทางการประเมินมูลค่าที่ดินและทรัพย์สินที่รัฐจัดให้ประชาชน การให้มีระบบสถาบันการเงินให้สินเชื่อระยะกลางและระยะยาวให้แก่ประชาชนที่ได้รับการจัดที่ดินของรัฐ มีระบบประกันความเสี่ยงในการอำนวยสินเชื่อ เป็นต้น
น.ส.ไตรศุลี กล่าวว่า ครม. ยังได้รับทราบถึงกรณีที่ คทช. ได้เห็นชอบผลการดำเนินการปรับปรุงที่แนวเขตที่ดินของรัฐแบบบูรณาการมาตราส่วน 1:4000 (one map) ในพื้นที่กลุ่มที่ 3 จำนวน 11 จังหวัด รวมถึงการแก้ไขปัญหากรณีประชาชนได้รับผลกระทบจากการปรับปรุงแนวเขตที่ดินของรัฐฯ ดังกล่าว การแก้ไขปัญหากรณีพื้นที่อุทยานแห่งชาติทับลานจังหวัดนครราชสีมา และปราจีนบุรี ตลอดจนกรณีข้อพิพาทกรณีป่าสงวนแห่งชาติป่าพระแท่นดงรัง ในพื้นที่ต.พระแทน อ.ท่ามะกา จ.กาญจนบุรี
รวมทั้ง ติตดามการแก้ไขปัญหากลุ่มประชาชนร้องขอที่ดินทำกินในเขตป่าสงวนแห่งชาติ อ.ด่านช้าง จ.สุพรรณบุรี โดย คทช. ได้มอบหมายให้หน่วยงานรับผิดชอบที่ดินของรัฐพิจารณานำเสนอที่ดินของรัฐแปลงว่างที่หมดอายุสัมปทานและไม่มีแผนการดำเนินงานในพื้นที่ เสนอเป็นพื้นที่เป้าหมายการจัดที่ดินทำกินให้ชุมชนต่อไป
วันอังคารที่ 21 มีนาคม 2566
ดีอีเอส ร่วมประชุมแผนงานการพัฒนาเขตเศรษฐกิจสามฝ่ายอินโดนีเซีย-มาเลเซีย-ไทย IMT-GT ครั้งที่ 16
ดีอีเอส ร่วมประชุมแผนงานการพัฒนาเขตเศรษฐกิจสามฝ่ายอินโดนีเซีย-มาเลเซีย-ไทย IMT-GT ครั้งที่ 16
วันนี้ (21 มี.ค. 66) นางสาวกัลยา ชินาธิวร ที่ปรึกษาด้านต่างประเทศ กระทรวงดิจิทัลเพื่อเศรษฐกิจและสังคม (ดีอีเอส) ในฐานะประธานคณะทำงานด้านการเปลี่ยนผ่านสู่ยุคดิจิทัล ( Working Group on Digital Transformation) ภายใต้แผนงานการพัฒนาเขตเศรษฐกิจสามฝ่ายอินโดนีเซีย-มาเลเซีย-ไทย (IMT-GT : Indonesia-Malaysia-Thailand Growth Triangle) เข้าร่วมการประชุมวางแผนยุทธศาสตร์แผนงาน IMT-GT ครั้งที่ 16 โดยในส่วนของประเทศไทยได้นำเสนอโครงการการส่งเสริมการลงทุนและใช้ประโยชน์จากเทคโนโลยี 5G
ทั้งนี้การประชุมดังกล่าว เป็นการหารือการดำเนินงานที่ผ่านมา ภายใต้ Implementation Blueprint 2022 – 2026 รวมถึงแผนการดำเนินงานการฉลองครบรอบ 30 ปี IMT-GT และ IMT-GT Visit Year 2023 – 2025 ณ โรงแรมเดอะ สุโกศล กรุงเทพ
_______________________
วันอังคารที่ 21 มีนาคม 2566
21/03/2566
ครม.รับทราบคืบหน้าการดำเนินการส่งเสริมภาพลักษณ์ประเทศผ่านสื่อบันเทิง ในลักษณะ Soft Power หวัง ใช้สื่อบันเทิงเป็นเครื่องมือในการประชาสัมพันธ์และขับเคลื่อนเศรษฐกิจ สินค้าและบริการ
ครม.รับทราบคืบหน้าการดำเนินการส่งเสริมภาพลักษณ์ประเทศผ่านสื่อบันเทิง ในลักษณะ Soft Power หวัง ใช้สื่อบันเทิงเป็นเครื่องมือในการประชาสัมพันธ์และขับเคลื่อนเศรษฐกิจ สินค้าและบริการของประเทศ และมาตรการด้านภาษี จูงใจผู้ประกอบการ
น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 21 มีนาคม 2566 ว่า ที่ประชุมครม. มีมติรับทราบรายงานความคืบหน้าการดำเนินงานตามมติคณะรัฐมนตรี : การนำเสนอวัฒนธรรมของประเทศในลักษณะ Soft Power ตามที่กระทรวงวัฒนธรรมเสนอ เพื่อให้เกิดการเพิ่มพูนผลประโยชน์ทางเศรษฐกิจให้กับประเทศไทย
น.ส.ทิพานัน กล่าวว่า ความคืบหน้าการดำเนินการในด้านการส่งเสริมภาพลักษณ์ประเทศผ่านสื่อบันเทิงในลักษณะ Soft Power โดยแต่งตั้งคณะอนุกรรมการส่งเสริมภาพลักษณ์ประเทศฯ (ในคณะกรรมการภาพยนตร์และวีดิทัศน์แห่งชาติ) เพื่อศึกษา วิเคราะห์ เสนอนโยบาย แผน และยุทธศาสตร์ รวมถึงกำหนดมาตรการและแนวทางสนับสนุนการดำเนินงาน และจัดทำ (ร่าง) แผนปฏิบัติการส่งเสริมภาพลักษณ์ประเทศผ่านสื่อบันเทิงฯ เพื่อใช้สื่อบันเทิงเป็นเครื่องมือในการประชาสัมพันธ์และขับเคลื่อนเศรษฐกิจ สินค้าและบริการของประเทศ รวมทั้งจัดให้มีมาตรการด้านภาษี โดยเตรียมมาตรการการลดหย่อนภาษีหรือมาตรการทางการเงินในการจูงใจให้ผู้ประกอบการภาคเอกชนในอุตสาหกรรมการผลิตสินค้า บริการ และกำหนดกลยุทธ์การส่งเสริมภาพลักษณ์ประเทศ โดย (ร่าง) แผนดังกล่าวเข้าข่ายเป็นแผนระดับที่ 3 ซึ่งคณะกรรมการภาพยนตร์และวีดิทัศน์แห่งชาติ และคณะกรรมการนโยบายส่งเสริมภาพลักษณ์ประเทศด้วย Soft Power มีมติเห็นชอบในหลักการแล้วในคราวประชุมเมื่อวันที่ 10 พ.ย. 65 และ 29 พ.ย. 65 ซึ่งขณะนี้อยู่ในขั้นตอนการดำเนินการเสนอ ครม. ต่อไป
สำหรับความคืบหน้าด้านการขับเคลื่อน Soft Power ด้วยมิติวัฒนธรรม นั้น ได้แต่งตั้งคณะอนุกรรมการขับเคลื่อน Soft Power (ในคณะกรรมการวัฒนธรรมแห่งชาติ) เพื่อกำหนดนโยบาย เป้าหมาย และยุทธศาสตร์การขับเคลื่อน Soft Power เพื่อเพิ่มคุณค่าทางสังคมและมูลค่าทางเศรษฐกิจของสินค้าและบริการทางวัฒนธรรมให้สามารถแข่งขันได้ในตลาดโลก ยกระดับสถานะทางอาชีพทางสังคมและเศรษฐกิจ รวมถึงคุณภาพชีวิตของบุคลากรในภาคศิลปวัฒนธรรมและชุมชนท้องถิ่น และจัดทำ (ร่าง) แผนการขับเคลื่อน Soft Power ด้วยมิติทางวัฒนธรรมเพื่อพัฒนาเศรษฐกิจและสังคมไทย (พ.ศ. 2566-2570) เพื่อใช้เป็นแกนกลางในการขับเคลื่อนโดยมีกรอบแนวทางที่สำคัญ เช่น การศึกษาและจัดทำจุดยืนของประเทศในการขับเคลื่อน Soft Power เพื่อให้เกิดการจดจำในสายตาประชาคม โดยจะดำเนินการสำรวจความคิดเห็นเกี่ยวกับไทยในความคิดของชาวต่างชาติทั่วโลก และศึกษาแนวโน้มและสภาพการตลาดของสินค้าและบริการทางวัฒนธรรมไทยที่มีศักยภาพ
วันจันทร์ที่ 20 มีนาคม 2566
รองปลัดกระทรวงเกษตรและสหกรณ์เป็นประธานในพิธีมอบรางวัลให้แก่นักกีฬาในการแข่งขันกีฬาเทเบิลเทนนิส กิจกรรม OPSMOAC Sport Club ครั้งที่ 1 ประจำปีงบประมาณ พ.ศ.2566
รองปลัดกระทรวงเกษตรและสหกรณ์เป็นประธานในพิธีมอบรางวัลให้แก่นักกีฬาในการแข่งขันกีฬาเทเบิลเทนนิส กิจกรรม OPSMOAC Sport Club ครั้งที่ 1 ประจำปีงบประมาณ พ.ศ.2566
วันจันทร์ที่20มีนาคมพ.ศ. 2566เวลา14.30น.นายเศรษฐเกียรติกระจ่างวงษ์รองปลัดกระทรวงเกษตรและสหกรณ์ได้รับมอบหมายจากปลัดกระทรวงเกษตรและสหกรณ์ให้เป็นประธานในพิธีมอบรางวัลให้แก่นักกีฬาในการแข่งขันกีฬาเทเบิลเทนนิสกิจกรรมOPSMOAC Sport Clubครั้งที่1ประจำปีงบประมาณพ.ศ.2566 ณห้องประชุม115โดยมีนางสาวนฤมลสงวนวงศ์ผู้ช่วยปลัดฯและผู้อำนวยการสำนัก/กองในสำนักงานปลัดกระทรวงเกษตรและสหกรณ์เข้าร่วมพิธีฯ
โดยกิจกรรมOPSMOAC Sport Clubเป็นกิจกรรมเพื่อเสริมสร้างความสามัคคีความเป็นอันหนึ่งอันเดียวกันอันจะนำไปสู่ความรักและความผูกพันของบุคลากรภายในองค์กรและเสริมสร้างให้บุคลากรมีน้ำใจนักกีฬารู้แพ้รู้ชนะและรู้อภัยในเกมส์ซึ่งตามแผนส่งเสริมวัฒนธรรมองค์กรของสำนักงานปลัดกระทรวงเกษตรและสหกรณ์ประจำปีงบประมาณพ.ศ. 2566การขับเคลื่อนวัฒนธรรมองค์กร"HOPE"มุ่งเน้นส่งเสริมให้มีการสร้างทีมงานและสร้างเครือข่ายในการทำงานให้มีความเข้มแข็งมากยิ่งขึ้นอันเป็นส่วนสำคัญที่จะช่วยผลักดันให้เกิดพลังในการขับเคลื่อนงานของสำนักงานปลัดกระทรวงเกษตรและสหกรณ์ให้ประสบผลสำเร็จและสัมฤทธิ์ผลต่อไป
วันอังคารที่ 21 มีนาคม 2566
มอบโล่ประกาศเกียรติคุณเอกชน 27 แห่ง หนุนภารกิจพัฒนาฝีมือแรงงาน
กรมพัฒนาฝีมือแรงงาน จัดงานมอบโล่ประกาศเกียรติคุณผู้สนับสนุนภารกิจการพัฒนาทักษะฝึมือ ร่วมฝึกอบรม ทดสอบมาตรฐาน และหนุนการแข่งขันฝีมือ สร้างศักยภาพแรงงานไทยสู่มาตรฐานสากล ปลัดกระทรวงแรงงาน นายบุญชอบ สุทธมนัสวงษ์ เป็นประธาน ณ ห้องประชุมปกรณ์ อังศุสิงห์ ช